На основу члана 56. Статута Града Ниша („Службени лист Града Ниша“, број 88/2008), члана 72. Пословника о раду Градског већа Града Ниша („Службени лист Града Ниша” број 1/2013) и члана 12. Правилника о поступку припреме, израде и доставе материјала („Службени лист Града Ниша", број 125/2008)

 Градско веће Града Ниша, на седници од 29.08.2014. године, доноси

**Р Е Ш Е Њ Е**

 **I** Утврђује се Предлог решења о давању сагласности на Одлуку Надзорног одбора ЈКП „Паркинг-сервис“-Ниш, о расподели добити остварене у 2013. години, број 1857/14 од 26.07.2014. године.

 **II** Предлог решења о давању сагласности на Одлуку Надзорног одбора ЈКП „Паркинг-сервис“-Ниш, о расподели добити остварене у 2013. години, број 1857/14 од 26.07.2014. године доставља се председнику Скупштине Града Ниша ради увршћивања у дневни ред седнице Скупштине Града.

 **III** За представнике предлагача по овом предлогу на седници Скупштине Града Ниша, одређују се Марко Јанковић, директор ЈКП „Паркинг-сервис“-Ниш и Миодраг Брешковић, начелник Управе за комуналне делатности, енергетику и саобраћај.

Број: 1241-5/2014-03

У Нишу, 29.08.2014. године

**ГРАДСКО ВЕЋЕ ГРАДА НИША**

 **ПРЕДСЕДНИК**

 **Проф.др Зоран Перишић**